open-index/open-wikipedia-markdown huggingface dataset:
Liga 1 Indonésia

**Liga 1 Indonésia** (hurup Arab Gundul: ليݢه ١ اندونيسي; dulunya: *Indonesia Super League*) atawa bekèn juga' **BRI Liga 1** lantaran disponsorin ama Bang Ra'yat Indonésia. Ni liga – liga derajat paling tinggi di perbolatendangan Indonésia.

## Ruju'an
Lihtenstèn

**Lihtenstèn**  atawa **Liktenstèn** (hurup Arab Gundul: ليختنستن; basa Dèt: *Liechtenstein*) atawa resminya **Kepangèranan Lihtenstèn** (hurup Arab Gundul: کفڠيرانن ليختنستن; basa Dèt: *Fürstentum Liechtenstein*) entu atu negara di bilangan Èropa Kulon. Ni negara – negara paling kecil nomor enem di dunia, èn atu deri dua negara di dunia nyang kekonci rangkep daratan, selaènnya Usbèkistan. Maksudnya, ni negara dikulilingin negara nyang juga' sama-sama kekonci. Adapun dia punya letak ada di antara Ostenrèk ama Switserlan.

Adapun Lihtenstèn punya basa resmi – basa Dèt. Dia punya hopstad nama Padus, atu kota kecit pisan nyang cuman ada 5.000 orangan doang. Ni negara bekèn lantaran banyaknya bang partikelirnya.

Lantaran ni negara – kepangèranan, dia punya hop negara entu pangèran. Mangkanya, ni nyang bikin ni negara laèn dèwèk, sebab atu-atunya negara nyang dia punya hop negara digero'nya 'pangèran'.

## Ruju'an
Limo, Dèpok

**Limo** entu kecamatan nyang ada di Dèpok Kota, Jawa Kulon, Indonésia. Ni kecamatan ngejenggar ampé 11,84 km².

## Ruju'an
Lin Rèndèng Tundanan Jakarta

**Lin Rèndèng Tundanan Jakarta** (diringkesin jadi **LRT Jakarta**; urup Arab Gundul: لين ريندڠ توندانن جاکرتا) atawa **Lintas Rèndèng Tundanan Jakarta** (urup Arab Gundul: لينتس ريندڠ توندانن جاکرتا) entu lin Rèndèng Tundanan nyang dijalanin di DKI Jakarta. Enni wayah, LRT Jakarta ada punya jalur sebentang 5,8 km (3,6 mil) nyang ngelayanin enem statsiun. LRT Jakarta digablegin èn dibesarin ama Guwenemèn Propinsi DKI Jakarta. Layanana sendèwèk dijalanin ama PT LRT Jakarta nyang juga jadi buntutan PT Jakarta Propertindo (Perseroda), hatu orhanisasi usaha nyang digablegin ama DKI Jakarta. Pewangunan sistim LRT disempragin bulan Juli 2016 èn dijalanin pol tanggal 1 Désèmber 2019. 

## Ruju'an
Lindu

**Lindu** (hurup Arab Gundul: لندو) atawa **lini** (hurup Arab Gundul: لينى) atawa **tana getèr** (hurup Arab Gundul: تانه ݢتير) ièlah lamatan goyang-goyang nyang kejadian di muka bumi. Ada berapa macem lindu berales lantarannya, lindu lèmpèng (*gempa bumi tektonik*) nyang dilantaranin ama pengelosan tenaga nyang kegomplok di antara dua atawa lebi lèmpèng bumi nyang dedèmpètan (nyang masing-masing terus mingsèr saban tahon 10 cm), lindu gunung meledug (*gempa bumi vulkanik*) nyang dilantaranin ama nyalanya gunung meledug, lindu ambrukan nyang dilantaranin ama ambrukan goa atawa tambang bawa tana, èn lindu ledugan nyang dilantaranin ama ledugan gedé kaya' deri bom nuklir.

## Ruju'an
Libéria

**Libéria** (hurup Arab Gundul: ليبيرية; Inggris: *Liberia*) atawa resminya **Kiblik Libéria** (hurup Arab Gundul: کبليک ليبيرية; Inggris: *Republic of Liberia*) entu negara nyang letaknya di Aprika Kulon èn watesan ama Gunung Singa, Giné, ama Panté Gading. Ni negara punya hopstad Monrowiah. Ni negara jenggarnya cuman barang 520 km2 (320 mi2). Di sono, ada barang 5.000.000 orang nyang tinggal di mari. Adapun dia punya basa resmi entu basa Inggris, cuman basa omongan sionalnya entu basa Inggris Libéria.

## Ruju'an
Lebak Silikon

**Lebak Silikon** (hurup Arab Gundul: لبق سيليكون; Inggris: *Silicon Valley*) entu poyokan bakal daèrah bekidul Gutekan Telok San Pransisko, Kaliporni, Amrik Serèkat. Dia bisa dapet ni poyokan anu ngelah ngebadeg matskepé nyang geraknya di pak kumpiuter ama separopenganter. Daèrah nyang masup antara laèn San Hosé, Santa Klara, Palo Alto, èn daèrah laènnya.

Matskepé nyang pada nangkring di Lebak Silikon, antara laèn: Adobe Inc., Apple Computer, Cisco Systems, eBay, Google, Hewlett-Packard, Intel, dan Yahoo!.

## Ruju'an
Lisong

**Lisong** (hurup Arab Gundul: ليسوڠ) entu pulungan uger daon bako' nyang dikeringin terus diragiin—mèmper ama roko'—atu ujungnya disuled terus asepnya diisep ama mulut di ujung atunya lagi. Bako' bakal lisong kebanyakan dibiakin di negara-negara kaé Brasil, Kamérun, Kuba, Kiblik Dominika, Honduras, Indonésia, Mèksiko, Nikaragua, èn Amrik Serèkat. Adapun lisong Kuba dirèken jadi wisitnya lisong.

## Ruju'an
Litowen

**Litowen** (hurup Arab Gundul: ليتون; basa Indonésia: *Lituania*; basa Litowen: *Lietuva*) atawa resminya **Kiblik** **Litowen** (hurup Arab Gundul: كبليک ليتون; basa Litowen: *Lietuvos Respublika*) entu atu negara di Èropa. Dia ada watesan ama Lètlan di blèlirnya, Ruslan Puti di belah kidul-wètannya, Polen di bekidulnya, èn Ruslan di belah kidul-kulonnya. Ni negara – atu deri negara-negara Baltik. Adapun luasnya ni negara – 65.300 km2 èn ditinggalin ama sekitar 2,8 juta orangan. Dia punya basa resmi – basa Litowen atawa basa Lito, nyang dituturin ama kurang lebi 3 juta orang. Wilnius entu dia punya hopstad èn kota paling gedénya. Litowen juga' masup jadi anggota Uni Èropa, NATO, èn beberapa laèn-laèn paguyuban.

Adapun dia punya bendèra negaranya kelirnya – konèng (di atas) nyang artinya 'mataari', ijo (di tenga) nyang artinya 'tegalan', èn mèra (di bawa) nyang artinya 'darah suhada Litowen'. Orang Litowen bisa digero' sebagé **orang Lito** (hurup Arab Gundul: اورڠ ليتو), **orang Litowen** (hurup Arab Gundul: اورڠ ليتون) atawa **orang Litower** (hurup Arab Gundul: اورڠ ليتور).

## Ruju'an
Liwerpul

**Liwerpul** (hurup Arab Gundul: ليورفول) ya'entu kota ama kedemangan mètropolitan di Mèrsiséd, Inggris belah lor-kulon. Tahon 2022, jumblah penduduk nyang pada ngejogrog di mari secuplek 500.500 orang.

## Ruju'an
Lobang item

**Lobang Item** (basa Indonésia: *Lubang Hitam*; basa Inggris: *black hole*) ya'entu bagéan deri ruang-waktu nyang gableg tarikan paling bujug. Eni keliatan deri nur kaga' kecandak larinya kalo udah deket-deket sama lobang item. Téori rélatiwitèt umum ngeramalin kalo butuh berat nyang segoden-godennya buat ngeja atu lobang item. Di pinggiran lobang item ada kawasan nyang namanya upuk peristiwa. Eni benda dinamain "item" lantaran warnanya item, terus ngisep apa baé nyang besènggolan ama dia. Benda sekilat nur aja kaga' pating kabur bisa dah. Kalo ngeliat téori, lobang item bisa gableg ukuran seberapa baé, dari mulain kecit sekali ampé kaga' kira-kira ukurannya.

## Ruju'an
Lobang item gedé gambrèng

**Lobang item gedé gambrèng** (hurup Arab Gundul: ; ) atawa **lobang item gedé betul** (hurup Arab Gundul: ) atawa **lobang item gedé jasa** (hurup Arab Gundul: ) entu atu jenis lobang item nyang paling gedé nyang ombolannya (*massa*) gedénya barang ratusan rèbu kali ampé miliaran kali gedéan ketimbang mataari punya ombolan. Banyakan atawa puluran, mah, kabèhan jula-juli diancer-ancer pada gableg lobang item gedé gambrèngnya di pusernya. Di udel jula-juli Jalan Raya Puti (*Bima Sakti*), orang kata, mah, ada entuh nyang namanya lobang item gedé gambrèng nama Sagitarius A*.

## Ruju'an
Lodan

**Lodan** (hurup Arab Gundul: لودن) atawa **paus** (hurup Arab Gundul: فاؤوس) ièlah atu kumpulan héwan nété' lodan-lodanan (*Cetacea*) nyang idupnya di laotan. Sepegimana héwan nété' laènnya, lodan ambekannya ambekan oksigèn deri udara, ada punya sedikit rambut, ama darah angetan.

Lodan entu umumnya panjangnya lèbih dari 10 kaki (kira-kira 3 mèter). Bébérapa jenis, utamané paus balin, bisa nyampe 60 kaki (18 mèter) atau malah lèbih. Paus biru itu binatang paling gedé yang perna idup di dunia. Panjangnye bisa lèbih dari 100 kaki alias 30 mèter.

Warné kulit paus biasanye hitam, abu-abu, hitam putih, atawa putih. Ade jugak yang warnanye abu-abuan kebiruan. Kulit paus licin bener. Di bawah kulitnya ade lapisan lemak tebel yang namanye blubber, gunanye buat ngelindungin badannya dari air laut nyang dingin.

Badan paus bentuknye kayak torpedo, jadi gampang ngeluncur di air. Dia ngedayung maké ekornye, gerakannye naék-turun. Ekor paus kebagi dua bagian lebar, yang disebut flukes. Flukes ini ngelipar ke samping (horisontal), bukannye naék-turun (vertikal) kayak sirip ikan. Paus jugak maké dua sirip depan di badannye buat nyetir arah waktu berenang.

Paus kudu naék ke permukaan air buat napas. Dia nyedot udara lewatin satu atawa dua lubang napas, yang ade di ubun-ubun kepalanye, disebut blowhole.

Lodan purba mulé bérobah (béévolusi) pas tengah-tengah zaman Eosen, kira-kira 50 juta taun yang lalu. Salah satu paus paling tua yang udah punah namanye Basilosaurus, yang kepalanye kécil, moncongnye nyongol, dan bergigi. Basilosaurus panjangnye bisa nyampe 25 mèter.

Fosil nunjukin kalo paus asalnye dari binatang darat yang berkuku, mungkinnye dari binatang kayak Mesonikhid (binatang model serigala yang tinggal di pinggir pantai) yang pelan-pelan balik lagi ngisi lautan, sekitar 50 juta taun yang lewat. Satu lagi binatang yang mungkinnye berubah jadi paus, namanye Ambulocetus, mamalia segede anjing laut, tapi panjangnye bisa 3 mèter, bobotnye 325 kilo.

Sekarang ini, ade dua golongan paus, yakni paus bergigi (Odontoceti) ama paus kagak bergigi (Mysticeti). Paus Odontoceti, yang bergigi itu, adalah pemburu, makannye ikan, sotong, ama mamalia laut, terus cuman punye satu lubang napas. Paus bergigi ini deket kerabatnye sama lumba-lumba ama pesut.

Sementarané, paus yang kagak bergigi ukurannye lebih gede dari paus bergigi. Dia punye struktur balin, bentuknye mirip sikat. Struktur ini dipake buat nyaring plankton di dalem air — itu makanannye. Paus balin punye dua lubang napas.

## Ruju'an
Lipenstip

**Lipenstip** (hurup Arab Gundul: ليفنستيف) atawa **bibir mèra** (hurup Arab Gundul: بيبير ميرا) atawa **gincu** (hurup Arab Gundul: ݢنچو) entu semacem alat dandanan nyang dipaké di bibir. Ni alat kanggo bakal ngeja bibir melisnar atawa ngelirin tu bibir.

## Ruju'an
Lisabon

**Lisabon** (hurup Arab Gundul: لسبون; Portugis: *Lisboa* [liʒˈβoɐ]) entu hopstad ama kota paling gedé di Portugal dengen penjogrog keancer barang 548.703 orang di jeronya dia punya wates bestir 100.05 km2.

Ada barang 2,9 juta orang ngejogrog di gutekan mètropolitan Lisabon, nyang ngejenggar ampé luar wates bestir kota, nyang ngebikin ni gutekan jadi gutekan mètropolitan nomer tiga paling gedé di Semenanjung Ibéri, abisnya Madrid ama Barsèlonah, ama jadi kota paling ngrangseg penjogrognya nomer 11 di Uni Èropa. Ni ngewakilin kira-kira 27,7% deri tu negara punya penjogrog.

## Ruju'an
Lodewèk pan Bèthopen

**Lodewèk pan Bèthopen** (hurup Arab Gundul: لودويک فن بيتهوفن) atawa éjaan aslinya **Ludwig van Beethoven** (Dèt: [ˈluːtvɪç fan ˈbeːtˌhoˑfn̩] ( simak); baptis 17 Désèmber 1770 di Bon, wapat 26 Maret 1827 di Wènen) entu atu tukang bikin gending klasik deri Dètslan. Dia punya gawéan nyang bekèn entu simponi kelima ama kesembilan, èn juga lagu piano *Für Elise* ("Bakal si Èlis"). Dia didelok jadi salah atu tukang bikin gending paling besar èn tokoh penting dalem témpo peralihan deri jaman Klasik ke jaman Romantik. Pas dia orang masing muda, dia entu tukang maèn piano anlèhan, bekèn ama orang-orang penting èn orang-orang kandel di Wènen, Ostenrèk, dia punya tempat tinggal. Cuman, tahon 1801, dia mulain budeg.

## Ruju'an
Loksèk

**Loksèk** (hurup Arab Gundul: لقسق) atawa **kudrut** (hurup Arab Gundul: کدروت) atawa **bangkrut** (hurup Arab Gundul: بڠکروت) entu kekaga'gablegan nyang dinyatain secara wèt ama perorangan atawa paguyuban bakal ngebayar ke tukang ngutanginnya.

## Ruju'an
Loji

**Loji** atawa **kenisah** atawa **salat** entu orang Yahudi punya tempat ibadah. Loji gableg tempat bakal salat (mihrab utama èn kadang juga' ada musala), di mana orang Yahudi pada hadir bakal sidang keagamaan atawa upacara husus (masup perkawinan, kenduri akil-balèg Yahudi, sahadat, koor, èn kadang lakon bocah), ada juga' madrasahnya, sal umum, kantor bestir èn amil, èns. Poko'nya, tempat bakal ngamprog.

## Ruju'an
Lolong

**Lolong** (hurup Arab Gundul: لولڠ; Inggris: *myopia*) ièlah mas'alah kemenjesan mancernya mata. Entu kejadian kapan mata kaga' gableg mancerin bener-bener ke benda di apstan, jadinya rada latap-latap dah tu. Ni kewontenan galib èn sering kejadian ama banyak anggota deri atu kuarga nyang sama.

## Ruju'an
Londen

**Londen** (hurup Arab Gundul: لندن; Inggris: *London*) entu Britani Gedé punya hopstad, èn juga' kota paling gedénya. Ni kota juga' gableg penduduk paling setumbra di Britani Gedé. Penduduknya percis ampir barang 9 jutaan. Ni kota – kota nyang paling gedé di Èropa berales ama penduduk ama jenggarnya.

Di bantaran kali Tèm, Londen jadi kota sintrem semprakan dibangun ama orang-orang Romèn barang dua rèbu tao nyang liwat. Orang Romèn pada ngeja jembatan di kali Tèm èn ngeja jaringan setrat bakal nyangcangin Londen ama negeri-negeri laènnya.

## Ruju'an
Loper

**Loper** (hurup Arab Gundul: لوفر; Indonésia: *kurir*; Inggris: *courier*; Prasman: *courrier/coursier*) ièlah matskepé atawa perorangan nyang kerjaannya ngirim pesen, pakèt, mao sekelemit kè', sedeng kè', atawa surat deri atu tempat ke laèn tempat liwat darat, laot, ama udara.

## Ruju'an
Longrès

**Longrès** (hurup Arab Gundul: لوڠريس) atawa **longdrès** (hurup Arab Gundul: لوڠدريس) entu pakéan kelima. Biasanya, ni pakéan dipaké pas lagi ada pèsta atawa makan-makan kelima. Longdrès panjangnya macem-macem, ada nyang ngengser ampé dengkul doang, ada nyang ampé kekiongan, èn nyang paling sering nyang ngengser ampé lanté.

## Ruju'an
Lopbal

Di bola tendang, **lopbal** (hurup Arab Gundul: لوفبل; Inggris: *cross*) entu operan ranggehan sedeng ampé panjang deri jenggarnya tegalan nuju ke tenga-tenga pelan deketnya lawan punya gawang. Wabilkusus, lopbal punya maksud entu ngeboyong bola ke kotak lawan deri huk nyang ngasi apstan rada gancilan bakal pemaèn depan nyerang biar bisa ngejuju gawang paké pala atawa kakinya. Lopbal biasanya **nglambung** liwat atas bakal nglantasin bèk, cuman ada juga' nyang **disontèk** jau ke depan liwat bawa. Lopbal entu atu gerakan nyang sat-set ama tokcèr.

## Ruju'an
Lor-wètan

**Lor-wètan** (hurup Arab Gundul: لور ويتن) atawa **kalèr-wètan** (hurup Arab Gundul: کالير ويتن) atawa **sela bumi wètan** (hurup Arab Gundul: سلا بومي ويتن) atawa **pojok wètan** (hurup Arab Gundul: فوجوق ويتن) atawa **pojok ilir** (hurup Arab Gundul: فوجوق ايلير) atawa **madan bumi** (hurup Arab Gundul: مادن بومى) atawa **kiblat ngètan** (hurup Arab Gundul: قبلة ويتن) atawa **wadon wètan** (hurup Arab Gundul: وادون ويتن) atawa **penjuru ngètan** (hurup Arab Gundul: فنجورو ڠيتن) entu arah tenga-tenganya antara lor ama wètan. Lawannya ni arah entu kidul-kulon.

## Ruju'an
Lotèng

**Lotèng** (hurup Arab Gundul: لوتيڠ; hurup Tionghoa: 樓頂, tukerhurup: *louding*; basa Hokkièn: *lauteng*) atawa **salang** (hurup Arab Gundul: سالڠ) entu tempat nyang ada di bela atas rumah, bisa jadi gudang atawa tempat di atas plapon. Lajimnya lotèng dipaké bakal nyimpen barang-barang nyang kaga' dipaké lagi atawa barang nyang udah kapiran.

Adapun tèdèngannya lotèng nyang di bawahnya atep namanya **ampok-ampok** (hurup Arab Gundul: امفوق٢).

## Ruju'an
Lublianah

**Lublianah** (hurup Arab Gundul: لوبليانة; Slowèn: *Ljubljana* [ljuˈbljàːna]) atawa **Lubianah** (hurup Arab Gundul: لوبيانة) entu Slowéni punya hopstad. Ni kota adanya di tenga-tenga. Tahon 2020, ni kota ada punya penjogrog secuplek 295.504 orang èn jenggarnya 163,8 km2 (63.2 mi2). Ni kota dibangun tahon 15 M.

## Ruju'an
Lublin

**Lublin** (hurup Arab Gundul: لوبلين; Pol: *Lublin*; Ukrain: Люблін *Ljubljin*; Yahudi Dèt: לובלין *Lublin*) ièlah atu kota nyang letaknya ada di belah kidul-wètan deri Polen. Ni kota adanya di Kehulubalangan Lublin dengen jenggar 147,5 km2. Adapun dia punya penduduk tahon 2021 ada secuplek 336.339 orang.

## Ruju'an
Luisiana

**Luisiana** (hurup Arab Gundul: لويسيانة; Inggris: *Louisiana* /ˌluːziˈænə/) ièlah atu negeri di Amrik Serèkat bekidul. Ni negeri gableg penjogrog barang 4.657.757 orang per tahon 2020. Ni negeri jenggar kabèhannya barang 134.382 km2 (51.885 mi2) . Luisiana entu negeri paling gedé nomer 24 kalu diliat deri ngebadegnya penjogrognya èn nomer 31 kalu diliat deri jenggarnya tu negeri.

## Ruju'an
Lumur

**Lumur** (hurup Arab Gundul: لومر; Welanda: *roemer*) ièlah atu macem gelas minum gedé nyang diriasin paké jejendilan gelas (*prunt*) biar pègangan gelasnya tetep aman. Lumur galibnya genter atawa bekèn di Rènlan ama di Welanda semprakan abad ke-15 ampé ke-17.

## Ruju'an
Lèak

**Lèak** (hurup Bali: ᬮᬾᬬᬓ᭄, léak; hurup Arab gundul: لياق) ya'entu orang nyang nganut ajaran jahat nyang bentukannya kaya' sétan palasik. Lèak digambarin kaya orang palanya paké topèng barongan nyang jeroan badannya gondal-gandul, kurang lebih kaya hantu palasik. Bédanya ama hantu palasik entu lèak mèlèt kaya' anjing èn calingnya panjang èn tajem. Lèak bisa teberang èn nyari mangsa. Mangsanya entu ema'-ema' nyang masih pada bunting nyang darahnya bakalan dipinum bakal dia punya kuasa. Nyang jadi lèak kaga' misti lanang, wadon juga bisa.

Mengikut kepercayaan orang Bali, ngelèak entu orang biasa nyang lakonin perdukunan jahat nyang butuh darah orog biar bisa tetep idup. Lèak juga bisa robah diri jadi cèlèng atawa banaspati. Lèak cuman ditemuin di Bali aja, gènèng kaga' ketemu di Indonésia belalaèn.

Cara ngebunuh lèak ya'entu dengen luru badannya di suatu tempat. Abis ketemu badannya, entu badan dituncep biar palanya kaga bisa balik nyatu ama badannya. Pala lèak nyang kaga nyatu ama badannya dalem berapa waktu bakalan ngeja lèak mati.

## Ruju'an
Lèbanon

**Lèbanon** atawa **Libanon** (hurup Arab Gundul: لبانون) atawa **Lubnan** (hurup Arab Gundul: لبنان; basa Arab: لبنان *Lubnān*) atawa resminya **Kiblik Lèbanon** (hurup Arab Gundul: کبليک لبانون) atawa **Kiblik Lubnan** (hurup Arab Gundul: کبليک لبنان; basa Arab: الجمهورية اللبنانية *al-Jumhūriyyah al-Lubnāniyyah*) entu atu negara di Wètan Tenga, lingirnya Laot Tenga. Ni negara ada watesan ama Israèl di beludik ama Suriah èn di blètan èn diblèlir.

Lèbanon merdéka sedari tahon 1943. Dia punya ibu negeri – Bérut.

Lèbanon ada punya dua rèndèngan pegunungan ama garis lingir panté nyang panjang. Lèbanon punya luas – 10.452 km2. Ada sekitar 5,2 juta orang nyang tinggal di Lèbanon, walakin 14 juta orang Lèbanon pada tinggal di luarnya Lèbanon. Ada 68% deri semua penduduknya agamanya Selam, èn rèstannya (32%) orang Krèsten.

Lèbanon punya basa resmi entu basa Arab èn entu basa nyang paling umum. Basa Prasman, Inggris, èn Lemènder juga' basa-basa nyang umum orang paké.

## Ruju'an
Lor

**Lor** (hurup Arab Gundul: لور) atawa **ilir** (hurup Arab Gundul: ايلير) atawa **kalèr** (hurup Arab Gundul: کالير) entu atu deri 4 arah utama di kompas. Lor biasanya ditaroh di atasnya kar. Tuladnya: Amrik Serèkat ada di blèlirnya Mèksiko, nyang Mèksiko juga' di blèlirnya Brasil. Kutub Lor entu ujung paling lor.

Adapun "di sebelah lor" bentukannya entu **blèlir** (hurup Arab Gundul: بليلير) atawa **belilir** (hurup Arab Gundul: بليلير), kalo "ke sebelah lor" – **ngalor** (hurup Arab Gundul: ڠلور) atawa **ngalèr** (hurup Arab Gundul: ڠالير).

## Ruju'an
Lor-kulon

**Lor-kulon** (hurup Arab Gundul: لور کولون) atawa **sela bumi lor** (hurup Arab Gundul: سلا بومي لور) atawa **pojok kulon** (hurup Arab Gundul: فوجوق کولون) atawa **pojok lor** (hurup Arab Gundul: فوجوق لور) atawa **kulon-kalèr** (hurup Arab Gundul: کولون کالير) atawa **kiblat ilir** (hurup Arab Gundul: قبلة ايلير) atawa **wadon elor** (hurup Arab Gundul: وادون الور) atawa **penjuru ngilir** (hurup Arab Gundul: فنجورو ڠيلير) entu arah tenga-tenganya antara lor ama kulon. Lawannya ni arah entu kidul-wètan.

## Ruju'an
Lèmbereh

**Lèmbereh** (hurup Arab Gundul: لمبره) atawa **Lewip** atawa **Alwip** (hurup Arab Gundul: الويف; Ukrain: Львів *L'vov*) atawa **Lewup** atawa **Alwup** (hurup Arab Gundul: الووف; Pol: *Lwów*) ièlah Kukuan Lèmbereh di Ukrain punya hopstad. Ada secuplek 860.000 orang nyang ngejogrog di mari. Barang 88%-nya nyang ngejogrog di mari entu orang Ukrain, 8% – orang Rus, èn 1 – orang Pol. Ada tambahan 200.000 orang nyang ayeng-ayengan nganjal ke Lèmbereh bakal gawé saban harinya.

## Ruju'an
Lèèr

**Lèèr** (hurup Arab Gundul: لئر) atawa **lèhèr** (hurup Arab Gundul: ليهر) entu bagèan nyang ngubungin pala ama batang awak, juga' begitu di berapa héwan tulang geger. Di dalem lèèr ada pembulu darah èn jaringan sarap nyang jadi struktur pengomplok jaringan-jaringan di pala. Di orang sendèwèk, lèèr isinya ada kerongkongan, kotak suara, batang tenggorokan, èn kelanjer gondong, serènta pembulu darah utama, nyang masup juga' di dalemnya ada pembulu nadi lèèr èn pembulu balik lèèr, terus bagèan atas sumsum tulang geger.

Dalem petilan awak, lèèr gableg nama laèn dalem basa Latin *cervix* atawa *collum*.

## Ruju'an
Lésiah Ukrainka

**Lésiah Ukrainka** (hurup Arab Gundul: ليسية اوكرائينكة; Ukrain: Леся Українка *Lesya Ukrainka*; berojol: **Larisah binti Piter Kosat**, hurup Arab Gundul: لاريسة بنت فيتر کوست; Ukrain: Лариса Петрівна Косач *Larysa Petrivna Kosach* idupnya: 25 Jigwé 1871–1 Citgwé 1913) entu atu tukang tulis bekèn di dunia Sastra Ukrain, nyang bekèn bahnanya dia punya sair ama drama. Dia juga' getap di pulitik, sipil, jadi tukang getol kewadonan.

## Ruju'an
Lésoto

**Lésoto** (hurup Arab Gundul: ليسوتو; Inggris: *Lesotho*; Soto: *Lesotho*) atawa resminya **Kerajaan Lésoto** (hurup Arab Gundul: کراجأن ليسوتو; Inggris: *Kingdom of Lesotho*; Soto: *Muso oa Lesotho*) entu atu kerajaan nyang letaknya di bekidulnya Aprika. Ni negara diiterin ama Aprika Kidul, jadinya mentil dèwèk di tenga-tenga kaga' gableg laot acan. Ni negara punya hopstad Maséru. Ni negara jenggarnya ila 30.355 km2 (11.720 mi2). Di sono, ada barang 2.067.000 orang nyang tinggal di mari. Adapun dia punya basa resmi entu basa Inggris barengan ama basa Soto.

## Ruju'an
MILF

**MILF** ya'entu singketan deri *Mom I'd Like to Fuck* (). Ni istilah banyak dipaké di mana-mana média buat ema'-ema' nyang kiatannya narik deri hal sèksuilnya. Barangkali, bisa dipantesin di basa Betawi sebagé **ema'-ema' bahènol** (hurup Arab Gundul: ماء٢ بهينول).

## Ruju'an
Ma' Nori

Hj. **Nuri Sarinuri binti Kénan** (hurup Arab Gundul: حاجة نورى سارينورى بنت قينان) (Betawi, 10 Agustus 1930 – Jakarta, 3 April 2015) atawa bekènnya sebagé **Ma' Nori** (hurup Arab Gundul: ماء نورى) atawa **Mpo' Nori** (hurup Arab Gundul: امفؤ نورى) entu tukang lakon, tukang bodor, ama tukang lènong Indonésia. Ma' Nori entu jadi atu perlambangan bodoran Betawi. Dia juga' tau ngejejegin paguyuban lènong nama *Sinar Noray*.

Ma' Nori wapat pas tanggal 3 April 2015 seabis dirawat di Rumah Sakit Pasar Rebo, Jakarta Wètan, kerna penyakit bengék bawaan dia dari lair. Nurutin wasiatnya, almarhumah dimakamin di TPU Pondok Ranggon, Jakarta Wètan.

## Filmografi
### Pèlem

### Telepisi

### Acara telepisi

## Penghargaan
Pas bulan Juni 2022, Jalan Mpok Nori dijadiin nama jalan di Bambu Apus, Cipayung, Jakarta Wètan ngegantiin Jalan Raya Bambu Apus. Jalan enni jadi salah atu dari 22 jalan di DKI Jakarta nyang diganti saat entu.

## Ruju'an
Ma'ruf Amin

Prof. Dr. (HC) K. H. **Ma'ruf Amin** (hurup Arab Gundul: معروف امين) nya'entu ulama, dosèn, ama pulitikus Indonésia nyang wayah gini lagi jadi Wakil Persidèn Kiblik Indonésia sedari 20 Oktober 2019.

## Ruju'an
Lètlan

**Lètlan** (hurup Arab Gundul: لتلند; basa Indonésia: *Latvia*; basa Lèt: *Latvija*) atawa resminya **Kiblik** **Lètlan** (hurup Arab Gundul: کبليک لتلند; basa Lèt: *Latvijas Republika*) entu atu negara di bilangan Èropa Lor. Dia punya hopstad nama Riga. Ni negara – atu negara deri Negara-Negara Baltik, selaènnya Èstlan di blèlirnya èn Litowen di bekidulnya. Dia juga ada watesan ama Ruslan ama Ruslan Puti di blètannya. Lètlan ada kebagi jadi empat bagèan, antara laèn: Kurlan (*Kurzeme*), Vidzeme, Sèmhalen (*Zemgale*), èn Lèthalen (*Latgale*).

Orang asli Lètlan digeronya **orang Lèt** (hurup Arab Gundul: اورڠ لت). Dia pada mah basanya basa Lèt, nyang rada medu ama basa Litowen, bagèn kaga' 100% percis, cuman ya rada-rada bisa sili ngarti dah.

## Ruju'an
Madagaskar

**Madagaskar** (hurup Arab Gundul: مداݢسکر; Madagaskar: *Madagasikara*;  Prasman: *Madagascar*) atawa resminya **Kiblik Madagaskar** (hurup Arab Gundul: کبليک مداݢسکر; Madagaskar: *Repoblikan'i Madagasikara*; basa Prasman: *République de Madagascarī*) entu negara nyang letaknya di wètannya Aprika mentil sendèwèk di tenga-tenga laotan, pasnya di Laotan Hindi. Ni negara punya hopstad Antananariwo. Ni negara jenggarnya 592.796km2 (228.880 mi2). Di sono, ada barang 31.964.956 orang nyang tinggal di mari. Adapun dia punya basa resmi antara laèn basa Madagaskar ama basa Prasman.

## Ruju'an
Madiun Kabupatèn

**Madiun Kabupatèn** entu atu kabupatèn nyang ada di Propinsi Jawa Wètan. Ni kabupatèn punya sintrem guwernemèn ada di Caruban. Ni kabupatèn ngejenggar ampé 1.010,86 km2 dengen kepadetan penduduknya 753 orang/km2. Ada 761.392 orang nyang tinggal di mari.

## Ruju'an
Madiun Kota

**Madiun Kota** entu atu kota nyang ada di Propinsi Jawa Wètan. Ni kota ngejenggar ampé 33,23 km2 dengen kepadetan penduduknya 6.000 orang/km2. Ada 199.192 orang nyang tinggal di mari.

## Ruju'an
Madrasah

**Madrasah** (hurup Arab Gundul: ) atawa **pederesan** (hurup Arab Gundul: ) atawa **ruma gemblèng** (hurup Arab Gundul: ) (setilah umum: *akademi*; ; ) entu atu pejejegan pendidikan tinggi tingkat dua atawa tingkat tiga (èn galibnya juga' keanggotaan pemerdataan atawa kehormatan). Nama "*Akademi*" dasarannya maran ke Aplaton punya sekola pilsapat nyang dijejegin kurang lebi barang tahon 386 SM di Akadémiah, tepèkong Atène, nyang dia pada anggep jadi déwi hikmat èn kebisaan, di lornya Atène, Yunani.

## Ruju'an
Madrasiah

**Madrasiah** ièlah atu mashab pilsapat Jaman Tenga nyang maké manhad orhanik kritis deri telaah pilsapat nyang dilandasin ama Aristo punya 10 Omplokan. Madrasiah Serani nembèl di dalem mashab rahbaniah nyang narjim pilsapat Yahudi-Selam punya madrasiah, èn mangkanya deri mari, omplokan gawéan Aristo dibilangnya "ditemuin lagi". Ngebolain bakal ngeragemin ni èlmu luar tabèat ama Katolik Latèn punya ajaran kalam Taslis, ni mashab rahbaniah jadi dasaran bakal uniwersitèt-uniwersitèt Èropa nyang awal-awal di Jaman Tenga, nyang ada sumbangsih ama èlmu pengetauan modèren punya perkembangan. Madrasiah pating ngejeprah di didikan Èropa barang semprakan tahon 1100 entuk 1700. Madrasiah punya tanjak ada kaètannya ama ni mashab pada nyang ngebadeg di Itali, Prasman, Portugal, Spanyol, ama Inggris.
Madrid

**Madrid** (hurup Arab Gundul: مدريد; Spanyol: *Madrid* [maˈðɾið]) atawa **Medrit** (hurup Arab Gundul: مدريت) atawa **Mejerit** (hurup Arab Gundul: مجريط) ièlah hopstad ama kota paling gedé di Spanyol. Ni kota adanya di lingir Kali Mansanarès di tenga-tenganya Spanyol. Ni kota ama sekenaan haminténya jenggarnya 604,31 km2 (233.33 mi2) èn ada penjogrognya barang 3.223.334 orang (tahon 2018). Pernahan ama sejarahnya ngeja ni kota jadi sintrem kegiatan keduitan ama pulitik di Semenanjung Ibéri, mingkin-mingkin abisnya balik jadi kera'yatan tahon 1975 èn ngamprognya ke Uni Èropa.

## Ruju'an
Madéra

**Madéra** (hurup Arab Gundul: ماديرة; Portugis: *Madeira*) atawa resminya **Daèrah Kuasa-dèwèk Madéra** (hurup Arab Gundul: دائرة كواس ديويق ماديرة; Portugis: *Região Autónoma da Madeira)* entu atu kepuloan nyang ada mentil dèwèk di Laotan Atlantik rada jaohan ngulon deri Portugal, barang di bawah 400 km (250) blèlirnya Ténéripé, Pulo Kenari. Ni daèrah paling ujung luar deri Uni Èropa.

Ni kepuloan nglingkup sebagèan gedé deri atu deri dua Portugal punya daèrah kuasa-dèwèk (atunya lagi Asoren nyang rada ke belah lor-wètanan). Ni kepuloan nglingkup kepuloan Madéra, Portu Santu, èn Dèsèrtas, nyang barengan dibestir ama kepuloan nyang misah diri, nama Kepuloan Liar. Madéra punya hopstad namanya Pungsal.

## Ruju'an
Magasèn

**Magasèn** (hurup Arab Gundul: مݢاسن atawa مخازن) entu tempat bakal nampung pèlor. Bakal altirèri, magasènnya kudu ada di atu gudang atawa pangkèng husus peperangan.

Kalo bakal senjata, magasèn (orang sering lumpar ama 'klip') entu tempat bakal nampung pèlor bakal senjatanya. Magasèn luaran didorong masup ke senjatanya, nyang kita sebut **ngisi pèlor**. Adapun magasèn dalem (biasanya di bedil kokang) èmang ditanclep di dalem bedilnya èn kaga' gampang dikuarinnya, biasanya diisi atu-atu atawa paké klip pèlor.

Jenis magasèn nyang paling umum entu **magasèn kotak**, nyang ada pèlor di kolomnya. Ada juga' laèn-laèn jenis magasèn kaya' drem, panci, èn magasèn melintir nyang bisa muat lebi banyak pèlor deri magasèn kotak biasa.

Kebanyakan amunisi nyang paling umum dipaké ama magasèn entu pèlor. Kebanyakan senjata modèren nyang nglontarin pèlor maké magasèn bakal ngisi amunisi (kecuali *revolver* atawa bècèng muter). Beberapa macem senjata gèntel maké magasèn pengisi pèlor lekas biar cepet ngisinya.

Kebanyakan magasèn maké pèr èn pendorong pèlor (*follower*) bakal ngedorong amunisinya ke senjata. Magasèn bisa' dibuat deri logem atawa plastik. Magasin logem èmang nyang lebi umum, cuman ada magasèn plastik nyang bening keliatan ke dalem, jadi kiatan dah tu pèlornya rèstan berapa.

## Asal-muasal kata
Kata *magasèn* di basa Betawi diambil deri basa Welanda *magazijn*, deri basa Prasman Tenga *magasin*, deri basa Itali *magazzino*, nyang juga' ujung-ujungnya deri basa Arab مخازن *makhāzin* 'tempat nyimpen, tempat nampung'.

## Ruju'an
Magelang Kabupatèn

**Magelang Kabupatèn** entu atu kabupatèn nyang ada di Propinsi Jawa Tenga. Ni kabupatèn punya sintrem guwernemèn ada di Mungkid. Ni kabupatèn ngejenggar ampé 1.085,73 km2 dengen kepadetan penduduknya 1.255 orang/km2. Ada 1.363.290 orang nyang tinggal di mari.

## Ruju'an
Magelang Kota

**Magelang Kota** entu atu kota nyang ada di Propinsi Jawa Tenga. Ni kota ngejenggar ampé 16,06 km2 dengen kepadetan penduduknya 7.919 orang/km2. Ada 127.251 orang nyang tinggal di mari.

## Ruju'an
Majakerta Kabupatèn

**Majakerta Kabupatèn** entu atu kabupatèn nyang ada di Propinsi Jawa Wètan. Ni kabupatèn punya sintrem guwernemèn ada di Majasari. Ni kabupatèn ngejenggar ampé 692,15 km2 dengen kepadetan penduduknya 1.617 orang/km2. Ada 1.119.209 orang nyang tinggal di mari.

## Ruju'an
Majakerta Kota

**Majakerta Kota** entu atu kota nyang ada di Propinsi Jawa Wètan. Ni kota ngejenggar ampé 20,48 km2 dengen kepadetan penduduknya 7.000 orang/km2. Ada 143.377 orang nyang tinggal di mari.

## Ruju'an
Majapait

**Majapait** (basa Jawa: ꦩꦗꦥꦲꦶꦠ꧀; lapal Jawa: [madʒapaɪt]), atawa bekèn juga *Wilwatikta* (basa Jawa: ꦮꦶꦭ꧀ꦮꦠꦶꦏ꧀ꦠ; lapal Jawa: [wɪlwatɪkta]), entu atu kerajaan Hindu-Buda Jawa nyang gableg kuasa laot di wilayah Asia Kidul-wètan nyang sintremnya di Pulo Jawa (wayah gini Indonésia). Ni kerajaan ngejegreg sedari 1293 ampé 1527-an èn nyampé dia punya puncak kejayaan pas jamannya Hayam Wuruk, nyang kuasanya sedari 1350 ampé 1389, ditengerin ama pena'lukkan nyang ngamprah ke mana-mana bilangan Asia Kidul-wètan. Dia punya berasil juga' dinisbatin ke dia punya wajiralam, nama Gajah Mada. *Nagarakṛtāgama* (*Deśavarṇana*) punya catet nyang diserat tahon 1365, Majapait ngelah 98 negara bawahan nyang bayar belasting ama dia, ngampar deri Sumatra ampé Ginéa Anyar; nglingkup daèrah sekarang Indonésia, Singapur, Malésia, Bruné, Muang-Tay kidul, Timor Wètan, èn Pilipénen belah kidul-wètan (wabilkusus Kepuloan Sulu), bagèn kata Majapait punya lingkup kalangan entu masing didèbatin ama ahli sejarah pada. Hubungan Majapait èn embanan ke negara bawahannya, serènta kewontenannya sebagé atu kekaèsaran entu masing jadi obrolan nyang bikin panas.
Majehab (arah)

**Majehab** (hurup Arab Gundul: مذهب) entu pedoman nyang dipaké bakal nentuin arah. Majehab galibnya dipaké di pengunjukan arah, kompas, ama kar.

## Nama majehab
Pancer majehab ada 8 arah dengen ni rèndèngan (ngikutin arah jarum jem):

# Lor atawa ilir (0°)
# Lor-wètan (45°): Adanya di antara lor ama wètan
# Wètan (90°)
# Kidul-wètan (135°): Adanya di antara wètan ama kidul
# Kidul atawa udik (180°)
# Kidul-kulon (225°): Adanya di antara kidul ama kulon
# Kulon (270°)
# Lor-kulon (315°): Adanya di antara kulon ama lor

Lor, wètan, kidul, ama kulon entu empat majehab nyang utama. Lor ama kidul ngegambarin ujungan kutub Bumi, kalo wètan ama kulon nyabitin Bumi punya arah puteran.

## Ruju'an
Mak Wèber

**Mak Wèber** (basa Arap gundul: مک ويبر) atawa nama aslinya **Maximilian Carl Emil Weber** (hurup Arap gundul: مکسيميليان کارل اميل ويبر, pengucapan: [maks ˈveːbɐ]) (idupnya 21 April 1864 – 14 Juni 1920) ada sorang ahli èkonomi pulitik Dèt èn ahli èlmu kemasarakatan nyang dianggep atu deri pengasas pengajian èlmu kemasarakatan èn tata kelola umum modèren. 

## Gawéan
Dia mulain dia punya sèpak terjang di Uniwersitèt Berlén, èn entinya begawé di Uniwersitèt Prébereg, Uniwersitèt Hèderlbereg, Uniwersitèt Wénen, èn Uniwersitèt Menhen. Dia ada sawaban ke pulitik Dèt di jamannya, sebab dia dulu jadi penasèhat bakal négosiator Dètslan di Perjanjian Bèrsé (basa Prasman: *Versailles*) èn ke kumisi nyang ngrancang Wèt Dasar Wèmar.

Wèber bekèn lantaran dia punya gawéan dalem bidang èlmu kemasarakatan agama. Dia punya èsé nyang jadi mashur entu *Étika Protèstan èn giroh kapitalisme* (basa Dèt: *Die protestantische Ethik und der Geist des Kapitalismus*).

Dia kaga' setuju ama Karèl Marek punya pendelengan sebab dalem dia punya pendelengan, struktur kelas entu justru jalan ngedeleng pegimana jalannya masarakat. Dia yakin kalo nilé manusia nyawabin cara pagémana masarakat belakon dari jaman ke jaman.

## Ruju'an
Mah

**Mah** (hurup Arab Gundul: مه; basa Inggris: *stomach*; basa Walanda: *maag*) atawa **lambung** (hurup Arab Gundul: لمبوڠ) atawa **empedal** (hurup Arab Gundul: امفدل) atawa **lempela** (hurup Arab Gundul: لمفلا) atawa **kadut** (hurup Arab Gundul: کادوت) atawa **kantong nasi** (hurup Arab Gundul: کنتوڠ ناسى) atawa **lelambong** (hurup Arab Gundul: للمبوڠ) atawa *ventrikulus* nyerupain atu kantong nyang letaknya di bawah keleng rongga awak. 

## Ruju'an
Magrib

**Magrib** (hurup Arab Gundul: مغرب; basa Arab: المغرب *al-Maghrib*; basa Prasman: *Maroc*; basa Bèrbèr Magrib Pakem: ⵍⵎⵖⵔⵉⴱ *Lmeɣrib*) atawa **Maroko** (hurup Arab Gundul: ماروكو) atawa resminya **Kerajaan Magrib** (hurup Arab Gundul: كراجأن مغرب; basa Arab: المملكة المغربية *al-Mamlakah al-Maghribiyyah*; basa Prasman: *Royaume du Maroc*; basa Bèrbèr Magrib Pakem: ⵜⴰⴳⵍⴷⵉⵜ ⵏ ⵍⵎⵖⵔⵉⴱ *Tageldit n Lmeɣrib*) entu atu negara daulat di wilayah Magrib Aprika Lor. Géograpisnya, Magrib diciriin ama pegunungan nyang berunjulan (ajrut-ajrutan), lintesan padang pasir nyang ngampar, èn garis lingir panté nyang manjang di sepanjang Laotan Atlantik èn Laot Tenga.

Magrib punya penduduk ada 37 juta lebi orang èn luasnya ngejembar ampé 710.850 km2 (274.460 mi2). Dia punya hopstad nama Rabat, èn kota paling gedénya entu Kasablangka. Adapun laèn-laèn kota gedé antara laèn ada Uyun, Murakus, Tanjah, Tatuan, Sala, Pas, Akadir, Mèknas, Wujedah, Gunétra, èn Nadur.

Magrib mantèk atu wilayah nyang kaga' merèntah sendèwèk, ya'entu Sahara Kulon, sebagé dia punya Propinsi-propinsi Kidul. Magrib ngebèbasin ni wilayah tahon 1945, nyang mancing perang gerilya ama Pron Polisario ampé gencetan senjata tahon 1991. Prosès perdamian pepes gagal bakal ngebuka kebuntuan pulitik.

## Ruju'an
Makanan has Indonésia

**Makanan Indonésia** entu omplokan macem-macem terdisi daèrah punya makanan nyang ada di bilangan Nusantara. Ada segabreg-gabreg macem resèp èn masakan bahna Indonésia ada punya kurang lebi 6.000 pulo nyang dimukimin deri kabèhannya 17.508 pulo di kepuloan paling gedé seantéro dunia, dengen lebi deri 1.300 kaum (ètnis).

Ada ngejeprah makanan daèrah, seringnya dasaran makanan asli nyang kesawaban ama asing punya sawaban.
Makanan tinggal madang

**Makanan tinggal madang** (hurup Arab Gundul: مکانن تيڠݢل مادڠ) nya entu makanan nyang dibikin segabreg-gabreg bakal dagangan. Ni makanan mah ènaknya tinggal ngepluk doang, sebab èmang tujuannya biar ladènannya lekas. Ni istilah bisa kanggo maran ke makanan beku, makanan bolé manasin, atawa makanan bolé masak nyang bisa dibawa pulang, contonya: berger, pitsa, ama donat. Biasanya, ni makanan punya kualitèt èmang kaga' ajib-ajib bangat, èmang istilah kata cuman bakal lekas madangnya. Cuman bagèn gitu, ama ni makanan, orang pada hoding pisan. 

## Ruju'an
Maladéwa

**Maladéwa** (hurup Arab Gundul: ملاديوا; basa Inggris: *The Maldives*; basa Diwéhi: ދިވެހިރާއްޖެ *Dhivehi Raajje*) atawa resminya **Kiblik** **Maladéwa** (hurup Arab Gundul: کبليک ملاديوا; basa Inggris: *Republic of Maldives*; basa Diwéhi: ދިވެހިރާއްޖޭގެ ޖުމްހޫރިއްޔާ *Dhivehi Raajjeyge Jumhooriyyaa*) entu atu kumpulan pulo di Laotan Hindi. Ni negara adanya di belah kidul-kulonnya Hindi. Ni pulo kebentuk deri Kepuloan Maladéwa ama Swadéwa, nyang pulonya lebi deri 1.200 pulo. Ni pulo pada – bagèan deri 26 pulo cincinan (*atol*) èn kebelèk jedi 20 bestir pulo atol. Orang pada tinggal di 200-an deri entu semua pulo pada. Ada lebi deri 1.126 terumbu karang nyang ada di ni pulo. Sebagé lagi, ni negara – negara nyang paling datar seantèro dunia. Maladéwa punya titik paling alaihim entu cuman 2 m (7 kaki) di atasnya muka laot.

Malé entu hopstadnya, nyang peduduknya sekitaran 150.000 orang. Ni negara punya agama resmi – Islam.

## Ruju'an
Malang Kabupatèn

**Malang Kabupatèn** entu atu kabupatèn nyang ada di Propinsi Jawa Wètan. Ni kabupatèn punya sintrem guwernemèn ada di Kepanjèn. Ni kabupatèn ngejenggar ampé 146.789,65 km2 dengen kepadetan penduduknya 752 orang/km2. Ada 2.654.448 orang nyang tinggal di mari.

## Ruju'an
Malang Kota

**Malang Kota** entu atu kota nyang ada di Propinsi Jawa Wètan. Ni kota ngejenggar ampé 110,06 km2 dengen kepadetan penduduknya 7.688 orang/km2. Ada 846.126 orang nyang tinggal di mari.

## Ruju'an
Malawi

**Malawi** (hurup Arab Gundul: ملاوى; Inggris: *Malawi*; Cicéwa: *Malaŵi*; Tumbuka: *Malaŵi*) atawa resminya **Kiblik Malawi** (hurup Arab Gundul: کبليک ملاوى; Inggris: *Republic of Malawi*; Cicéwa: *Dziko la Malaŵi*; Tumbuka: *Charu cha Malaŵi*) entu negara nyang letaknya di Aprika Wètan èn watesan ama Tansani, Sambia, ama Mosambik. Ni negara punya hopstad Lilongwé. Ni negara jenggarnya 118.484 km2 (45.747 mi2). Di sono, ada barang 21.240.689 orang nyang tinggal di mari. Adapun dia punya basa resmi entu basa Inggris èn juga' ada laèn-laèn basa daèrah nyang dianggep ama negara.

## Ruju'an
Mali

**Mali** (hurup Arab Gundul: مالى; Prasman: *Mali *; Bambara: ߡߊߟߌ *Mali*; Arab: مالي *Mālī*; Pulani: 𞤃𞤢𞥄𞤤𞤭 *Maali*) atawa resminya **Kiblik Mali** (hurup Arab Gundul: کبليک مالى; Prasman: *République du Mali*; Bambara: ߡߊߟߌ ߞߊ ߝߊߛߏߖߊߡߊߣߊ *Mali ka Fasojamana*; Arab: جمهورية مالي *Jumhūriyyat Mālī*; Pulani: 𞤈𞤫𞤲𞥆𞤣𞤢𞥄𞤲𞤣𞤭 𞤃𞤢𞥄𞤤𞤭 *Renndaandi Maali*) entu negara nyang letaknya di Aprika Kulon èn watesan ama Aljajaèr di blèlir, Nigèr di blètan, Burkina Paso ama Panté Gading di beludik, Giné di beludik-wètan, èn Sénégal ama Moritani di bekulon. Gènèngan, ni negara ora gableg laot acan dah. Ni negara punya hopstad Bamako. Ni negara jenggarnya 1.240.192 km2 (478.841 mi2). Di sono, ada barang 20.250.833 orang nyang tinggal di mari. Adapun dia punya basa resmi segabreg-gabreg, antara laèn basa Bambara, basa Pulani, basa Arab Hasaniah, èn masing ngebadeg nyang laènnya. Cuman, basa gawénya tetep basa basa Prasman.

## Ruju'an
Malta

**Malta** (hurup Arab Gundul: مالطا; basa Malta: *Malta*) atawa resminya **Kiblik** **Malta** (hurup Arab Gundul: کبليک مالطا; basa Malta: *Repubblika ta' Malta*) entu atu negara di Èropa Kidul èn atu deri anggota Uni Èropa. Ni negara – pulo di deketnya tenga-tenga Laot Tenga, di bekidulnya Sisili. Dia punya hopstad ada nama Walèta. Nyang tinggal di mari ada sekitaran 500.000 orang. Ni pulo – atu deri negara-negara nyang kepadetan penduduknya paling padet di antéro dunia. Luasnya Malta cuman sekitaran 316 km2, mangkanya ni negara – atu deri negara-negara nyang paling kecil di dunia. Ni negara punya kota-kota pada dedèmpètan deri jaman ke jaman.

## Ruju'an
Makao

**Makao** atawa **Mako** (hurup Arab Gundul: ماكو; hurup Tionghoa Terdisionil: 澳門; hurup Tionghoa Ringkes: 澳门; basa Kuantung: *Oumùhn*; basa Mandarin: *Àomén*; basa Portugis: *Macau*) atawa resminya **Daèrah Bestir Istimèwa Kiblik Ra'yat Tiongkok Makao** (hurup Arab Gundul: دائرة بستير استموا كبليک رعية تيوڠکوق ماکو; hurup Tionghoa Terdisionil: 澳門特別行政區; hurup Tionghoa Ringkes: 澳门特别行政区; basa Kuantung: *Oumùhn Dahkbiht Hàhngjingkēui*; basa Mandarin: *Àomén Tèbié Xíngzhèngqū*; basa Portugis: *Região Administrativa Especial de Macau*) entu atu deri Tiongkok punya dua Daèrah Bestir Istimèwa (laènnye entu Hongkong). Makao entu cuman atu kota kecit di panté belah kidul-wètannya Tiongkok. Kaya' Hongkong, Makao juga' ngelah kuasa-dèwèk gedé, kaya' ada paspot sendèwèk, mata duit sendèwèk, aturan èkonomi, ama wèt dasar.

Makao nglingkup Semenanjung Makao, Pulo Tam'a (Taipa), Pulo Lokoan, Koté, èn daèrah nyang baru diurug di antara Ta'ma ama Lokoan. Ni daèrah padet pisan, lebi deri setenga juta  orang tinggal cuman di 12 mil pesegi.

Makao perna jadi Portugal punya jajahan. Bagèn basa Portugis jadi basa resmi selaènnya basa Tionghoa (lantaran dulunya dijajah Portugal), dikit doang nyang bisa basa Portugis gènèng; cuman 0,7%-nya doang nyang maké basa Portugis di rumah. Alakulihal, malahan basa Inggris nyang lebi lumbrah dipaké, bagèn kata bukan basa resmi (2,3%-nya maké ni basa di ruma). Basa Kuantung entu atu ragem basa Tiongkok nyang dipaké di Makao. Walakin, basa Mandarin juga' jadi mingkin lumbrah semprakan Portugal ngebalikin Makao ke Tiongkok dalem tahon 1999.

Ni ari, Makao mah dapet duitnya deri maènan top luar negeri. Nyatanya, Makao malah ngedapetin pemasupan deri maènan top 7 kali lebi gedé deri Las Bègas di tahon 2013. Orang di Makao juga' pada ngedapetin duit anu bolé ngèkspor pakéan.

Bahna Makao dulunya entu Portugal punya jajahan, kita bisa ngiat dia punya jejak-jejak kebudayaan Portugis di kotanya.

## Ruju'an
Makèdoni Lor

**Makèdoni Lor** (hurup Arab Gundul: مقدونى لور; Makèdoni: Македонија *Makedonija*; Albani: *Maqedonia e Veriut*) atawa resminya **Kiblik** **Makèdoni Lor** (hurup Arab Gundul: کبليک مقدونى لور; Makèdoni: Република Северна Македонија *Republika Severna Makedonija*; Albani: *Republika e Maqedonisë së Veriut*) entu atu negara nyang letaknya di Ujung Balkan èn di Èropa Kidul-wètan. Dulunya, ni negara – bagèan deri Yugoslawi. Ni negara watesan ama Sèrwi di blèlirnya, Albani di bekulonnya, Yunani di bekidulnya, èn Bulgari di blètannya. Dia punya mata uang – dinar Makèdoni (MKD). Dia punya ibu negeri – Skopi atawa Uskup. Basa resminya – basa Makèdoni ama basa Albani.

## Ruju'an
Maluku

**Maluku** (hurup Arab Gundul: ملوکو; Indonésia: *Maluku*; Ternaté: *Moloku Kie Raha*) entu atu propinsi di Indonésia nyang di Kepuloan Maluku. Ni propinsi punya hopstad nama Ambon. Ni propinsi ngejembar ampé 46.914,03 km2. Selamanya tahon 2020, orang nyang pada ngejogrog di Maluku ada 1.848.923 orang dengen kepadetan 39 orang/km2.

## Ruju'an
Maluku Kidul-wètan

**Kidul-wètan** entu atu kabupatèn nyang ada di Propinsi Maluku. Ni kabupatèn punya sintrem guwernemèn ada di Langgur. Ni kabupatèn ngejenggar ampé 1.031,81 km2 dengen kepadetan penduduknya 125 orang/km2. Ada 128.002 orang nyang tinggal di mari.

## Ruju'an
Maluku Lor

**Maluku Lor** (hurup Arab Gundul: ملوکو لور; Indonésia: *Maluku Utara*; Ternaté: *Moloku Kie Raha*) entu atu propinsi di Indonésia nyang di Kepuloan Maluku. Ni propinsi punya hopstad nama Ternaté. Ni propinsi ngejembar ampé 31.982,50 km2. Selamanya tahon 2021, orang nyang pada ngejogrog di Maluku Lor ada 1.316.973 orang dengen kepadetan 41 orang/km2.

## Ruju'an
Malésia

**Malésia** (hurup Arab Gundul: ; ) atawa **Malasia** (hurup Arab Gundul: ) atawa resminya **Peserèkatan** **Malésia** (hurup Arab Gundul: ; ) nya'entu atu negara serèkat di Asia. Ibu negerinya ada di Kuala Lumpur. Selaèn entu, ni negara watesan ama Indonésia, Muang-Tay, Bruné Darussalam, ama Singapur.

## Ruju'an
Manchester United

**Manchester United** (hurup Arab Gundul: منچيستر يونيتد) atawa disingkat **MU** ya'entu atu kleb bola propèsionil deri Inggris nyang ada punya kandang di Old Trafford, Mèncèster Gedé. Ni kleb dijulukinnya **Sétan Mèra** (hurup Arab Gundul: شيطان ميرا; Inggris: *The Red Devils*).

## Ruju'an
Mandiraja, Banjarnegara

**Mandiraja** (hurup Arab Gundul: منديراج) entu atu kecamatan di Kabupatèn Banjarnegara, Jawa Tenga, Indonésia.

## Ruju'an
Manokwari Kabupatèn

**Manokwari Kabupatèn** entu atu kabupatèn nyang ada di Propinsi Papua Kulon. Ni kabupatèn punya sintrem guwernemèn ada di Manokwari Kulon, Manokwari. Ni kabupatèn ngejenggar ampé 3.168,28 km2 dengen kepadetan penduduknya 63 orang/km2. Ada 200.785 orang nyang tinggal di mari per tahon 2022.

## Ruju'an
Manokwari Kota

**Manokwari Kota** entu atu kota nyang ada di Propinsi Papua Kulon èn jadi hopstadnya. Ni kota ngejenggar ampé 3.168,28 km2 dengen kepadetan penduduknya 61 orang/km2. Ada 192.663 orang nyang tinggal di mari.

## Ruju'an
Mandra

H. **Mandra Yusuf Sulaiman** (hurup Arab Gundul: حاج مندرا يوسف سليمان) (brojol 2 Méi 1964) entu tukang lakon, tukang nyanyi deri Indonésia. Dia juga' abangnya tukang bodor Indonésia nama Omaswati ama Mastur.

## Jalan gawé
Mandra ngawalin dia punya jalan gawé liwat dia punya bodoran di topèng Betawi. Semprakan bocah baru gedé, dia nimbrung ama Topèng Betawi Setia Warga nyang dipimpin ama mamangnya, Haji Bokir. Namanya melejit abisnya dia maènin rol di pèlem tipi *Si Doel Anak Sekolahan*. Ni abangnya Omaswati ama Mastur tau ngejejegin pabrik pèlem nama Viandra Productions.

## Ruju'an
Manitoba

**Manitoba** (hurup Arab Gundul: ) entu hatu propinsi Kanada. Manitoba keperna ampir di sintrem Kanada. Manitoba jadi propinsi nomer anam paling gedé nyang nyenggar ampé 647.797 km². Manitoba ada punya 1.379.584 orang nyang duduk di situ di taon 2020.

## Ruju'an
Mantèk

**Mantèk** (hurup Arab Gundul: منطق) ièlah pengajian penalaran. Aturan-aturan mantèk kepaké bakal itu pilsup pada bikin atu pengrorodan mantèk nyang sahih pasal dunia. Mantèk ngebantu orang nyabitin apa itu bener, apa kaga'.

Mantèk seringannya mah ditulis dalem kias, nyang atu macem deri bukti mantèk. Kias dikeja deri omplokan pernyataan nyang dipaké bakal ngebuktiin pernyataan tandesan secara masup akal, nyang digero kesimpulan. Atu tuladan nyang bekèn deri kias mantèk pernah ditulis ama atu pilsup Yunani Klasik nama Aristo:

# Semua manusia pada bakal mati.
# Sokrat entu manusia.
# Mangka, Sokrat bakal mati.

Kesimpulan ièlah pernyataan tandesan. Ni kias nyangcangin dua pernyataan pertama bakal ngeja atu pengrorodan mantèk: Sokrat bakal mati.

Ni kias dikeja deri tiga pernyataan atawa ongsongan (*proposition*) mantèk. Ni pernyataan bentuknya mah pernyataan pèndèk nyang ngejabarin trap-trap kecil bakal hujah mantèk. Pernyataan-pernyataan nyang kecil tadé ngeja nyang namanya hujah, percis kaé atum ngeja molèkul. Kalo tu mantèk bener, pernyataannya berarti pada "ngintilin" deri seberayanya.

Pernyataan gableg nilé bener, artinya itu pernyataan poko'nya bisa dibuktiin bener *apa* salahnya, cuman kaga' bisa plin-plan dua-duanya. Pernyataan kaga' masup akal atawa jinganan dalem mantèk digero boncos mantèk.

## Ruju'an
Manusia

**Manusia** (hurup Arab Gundul: مانسى) (*Homo sapiens*) atawa **orang** (hurup Arab Gundul: اورڠ) atawa **jelma**' (hurup Arab Gundul: جلماء) ya'entu macem primat nyang jumblahnya paling bejibun ama ngamprah di mana-mana.

## Ruju'an
Mao Cetung

**Mao Cetung** (hurup Arab Gundul: ماو چتوڠ; hurup Tionghoa Ringkes: 毛泽东, hurup Tionghoa Terdisionil: 毛澤東, Mandarin: *Máo Zédōng*) atawa **Mo Tèktung** (hurup Arab Gundul: مو تقتوڠ; Hokkièn: *Mô͘ Te̍k-tong*) (26 Désèmber 1893 – 9 Sèptèmber 1976) entu dedengkot kuminis Tiongkok. Dia bener-bener dikenal lantaran dia punya joang lawan pendudukan Jepang ama ngrempugin Tiongkok, nyang dia merènta jadi dedengkot Parté Kuminis Tiongkok.

## Ruju'an
Maret

**Maret** (hurup Arab Gundul: مارت) atawa **Sagwé** (hurup Arab Gundul: ساݢوى) entu bulan ketiga di almenak Masèhi-Julian èn Grégorian. Ni bulan punya ari ada 31. Sebenernya mah ya, pas jaman jebot, kira-kira ampé 153 SM, ni bulan ada bulan pertama dalem setahon, jadinya ada keriaan Tahon Baru dah tu di awalnya ni bulan. Ni bulan punya nama ada diambil deri nama déwa dalem tahayul Romèn, atu déwa perang, nama *Mārs* (nama bulannya dalem basa Latin: *Mārtius*), nyang–berales kepercayaan orang Romèn–keruhunnya Romulus ama Remus nyang ada bekaètan ama babad pendirian kota Roma. 

## Ruju'an
Mariah Kiri-Sklodowska

**Mariah Kiri-Skłodowska** (lair: 7 Nopèmber 1867, wapat: 4 Juli 1934)  nya'entu pengrintis di èlmu rèmbèt èn pemenang Nobèl dua kali, nya'entu èlmu tabèat di taon 1903 èn èlmu kimia di taon 1911. Dia ngewangun Curie Institute. Bareng dia punya laki, Pierre Curie, dia nemuin unsur radium. 

## Ruju'an